Coba jelasin Peristiwa dari 29 Oktober dalam bahasa melayu dong

1268 - Duke Swabia terakhir, Conradin dipancung di Napoli selepas gagal menuntut kembali Sicily daripada Charles dari Anjou bagi pihak Kerabat Hohenstaufen.

1787 - Opera Mozart (gambar) Don Giovanni dipersembahkan buat pertama kali, di Prague.

1863 - Wakil lapan belas negara bertemu di Geneva dan bersetuju menubuhkan Jawatankuasa Antarabangsa Palang Merah (ICRC).

1923 - Mustafa Kemal Atatürk (gambar) menjadi Presiden pertama Republik Turki, sebuah negara baharu yang ditubuhkan daripada saki-baki Empayar Uthmaniyyah.

1956 - Krisis Suez bermula apabila Israel menyerang Semenanjung Sinai dan mengundurkan angkatan tentera Mesir ke Terusan Suez.

1998 - Selepas lebih tiga dekad, John Glenn yang berusia 77 tahun kembali ke angkasa lepas dengan bolak-balik angkasa lepas Discovery bagi mengkaji kesan penerbangan angkasa lepas terhadap orang tua.

2008 - Satu gempa bumi berukuran 6.4 Mw mengorbankan 215 orang di Balochistan, Pakistan.

2011 - Qantas menyambung semula penerbangan selepas Kerja Adil Australia memerintah syarikat itu dan kesatuan sekerja menamatkan tindakan perindustrian.

2011 - Calon Parti Buruh Michael D. Higgins terpilih sebagai Presiden Ireland.

2012 - Selepas melanda Caribbean, Taufan Sandy menyebabkan kerosakan meluas di Pantai Timur Amerika Syarikat, termasuk banjir di sebahagian Bandar Raya New York.

2020 - Bekas presiden Korea Selatan Lee Myung-bak diperintahkan untuk mula menjalani hukuman penjara selama 17 tahun oleh Mahkamah Agung atas kesalahan rasuah dan penyelewengan.